Държавен вестник, бр. 94, 2009 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  94
Г л а в а  в т о р а
ПРАВОМОЩИЯ НА МИНИСТЪРА НА 
ОКОЛНАТА СРЕДА И ВОДИТЕ
Раздел I
Общи положения
Чл. 3. (1) Министърът на околната среда 
и водите, наричан по-нататък „министъра“, 
ръководи разработването и провеждането на 
държавната политика в областта на околната 
среда и водите в изпълнение на Конституцията 
и законите, като:
1. разработва с компетентните органи на 
изпълнителната власт (в секторните поли­
тики – транспорт, енергетика, строителство, 
селско стопанство, туризъм, промишленост, 
образование и други) политиката и стратегия­
та за опазване на околната среда в Република 
България;
2. ръководи чрез Изпълнителната агенция по 
околна среда (ИАОС) Националната система 
за мониторинг на околната среда;
3. контролира състоянието на околната среда 
на територията на страната;
4. координира контролните правомощия на 
другите органи на изпълнителната власт по 
отношение на околната среда;
5. издава заповеди, разрешителни, инструк­
ции и утвърждава методики;
6. съвместно със заинтересуваните органи 
на изпълнителната власт: 
а) издава норми за максимално допустими 
емисии по видове замърсители и норми за 
максимално допустими концентрации на вредни 
вещества по компоненти на средата по райони;
б) утвърждава методики за оценка на въз­
действието върху околната среда (ОВОС);
в) издава норми за рационално използване 
на възобновими и невъзобновими природни 
ресурси;
г) осигурява събирането и предоставянето на 
информация за състоянието на околната среда;
д) утвърждава методики за контрол на ком­
понентите на околната среда;
7. ежегодно внася в Министерския съвет 
доклад за състоянието на околната среда, който 
след приемането му се публикува като Нацио­
нален доклад за състоянието и опазването на 
околната среда;
8. организира и координира дейностите по 
финансовия инструмент на Европейската ко­
мисия за околна среда (LIFE+).
(2) Министърът ръководи и представлява 
Министерството на околната среда и водите.
(3) Министърът ръководи, контролира и 
организира дейността по Закона за защита на 
класифицираната информация (ЗЗКИ) и под­
законовите нормативни актове по прилагането 
му в рамките на министерството.
(4) Министърът утвърждава:
1. длъжностното и поименното щатно раз­
писание на министерството;
2. разпределения по организационни и 
административни структури бюджет на ми­
нистерството.
(5) Министърът осъществява други право­
мощия, възложени му със закон или с поста­
новление на Министерския съвет.
Чл. 4. (1) При осъществяване на политиче­
ската програма на правителството, при разрабо­
тване на проекти на нормативни актове и при 
изпълнение на правомощията си министърът 
се подпомага от двама заместник-министри. 
(2) Функциите на министъра в негово 
отсъствие от страната или когато ползва за­
коноустановен отпуск, се изпълняват от опре­
делен със заповед за всеки конкретен случай 
заместник-министър.
Раздел II
Правомощия на министъра на околната среда 
и водите
Чл. 5. (1) Министърът ръководи, координира 
и контролира разработването и провеждането на 
държавната политика в областта на опазването 
на околната среда, опазването и използването 
на водите и земните недра. 
(2) Министърът или определен от него 
заместник-министър управлява програми и 
проекти в сферата на своята компетентност, 
финансирани от предприсъединителните фондо­
ве, Структурните фондове, Кохезионния фонд и 
други финансови инструменти на Европейския 
съюз (ЕС) и от други международни финансови 
институции и донори, както и осигурява ефи­
касното и правомерното управление на тези 
програми и проекти.
(3) Министърът или определен от него 
заместник-министър организира дейността на 
управляващия орган на Оперативна програма 
„Околна среда 2007 – 2013“ и определя състава на 
Комитета за наблюдение на Оперативна програ­
ма „Околна среда 2007 – 2013“ и на Комитета за 
избор и координация на проекти по Оперативна 
програма „Околна среда 2007 – 2013“.
Раздел III
Политически кабинет
Чл. 6. (1) Политическият кабинет е органи­
зационна структура, която подпомага министъра 
при формулиране и разработване на конкретни 
решения за провеждане на правителствената 
политика, при представянето на тази полити­
ка пред обществото и при осъществяването 
на координацията на действията и връзките с 
кабинета на министър-председателя. 
(2) Политическият кабинет включва за­
местник-министрите, началника на кабинета 
на министъра, парламентарния секретар и 
началника на отдел „Връзки с обществеността 
и протокол“.
(3) Политическият кабинет има съвещател­
ни, информационни и аналитични функции, в 
изпълнение на които: